CELEX: 62021TN0232
Language: sl
Date: 2021-05-03 00:00:00
Title: Zadeva T-232/21: Tožba, vložena 3. maja 2021 – Saure/Komisija

21.6.2021   
            
            
               SL
            
            
               Uradni list Evropske unije
            
            
               C 242/52
            
         
      Tožba, vložena 3. maja 2021 – Saure/Komisija
      (Zadeva T-232/21)
      (2021/C 242/73)
      Jezik postopka: nemščina
      
         Stranki
      
      
         Tožeča stranka: Hans-Wilhelm Saure (Berlin, Nemčija) (zastopnik: C. Partsch, odvetnik)
      
         Tožena stranka: Evropska komisija
      
         Predlog
      
      Tožeča stranka Splošnemu sodišču predlaga, naj:
      
                  —
               
               
                  odločbo, s katero je Komisija zavrnila prošnjo tožeče stranke za dostop do dokumentov Komisije (spis Gestdem 2021/0550) s tem, da mu je zavrnila posredovanje kopije celotne njene korespondence, ki jo je imela od 1. aprila 2020 z družbo AstraZeneca plc ali njenimi hčerinskimi družbami, z nemškim uradom zveznega kanclerstva ali z nemškim ministrstvom za zdravstvo glede družbe AstraZeneca plc ali njenih hčerinskih družb in ki se nanaša med drugim na količine in dobavne roke za cepiva proti covidu-19, ki jih je predlagala družba AstraZeneca plc, razglasi za nično;
               
            
                  —
               
               
                  Komisiji naloži plačilo stroškov postopka.
               
            
         Tožbeni razlogi in bistvene trditve
      
      Tožeča stranka v utemeljitev tožbe navaja dva tožbena razloga.
      
                  1.
               
               
                  Prvi tožbeni razlog: Tožeča stranka meni, da ima pravico do dostopa do spornih dokumentov Evropske komisije na podlagi člena 2(1) Uredbe (ES) št. 1049/2001 (1). Zavrnitev Komisije pomeni kršitev te določbe.
               
            
                  2.
               
               
                  Drugi tožbeni razlog: Pravice tožeče stranke do dostopa ne preprečuje noben izključitveni razlog iz Uredbe (ES) št. 1049/2001. Meni, da Komisija ni navedla nobenega razloga za izključitev in da se ne zdi, da bi taki razlogi lahko bili podani.
               
            
         (1)  Uredba Evropskega parlamenta in Sveta (ES) št. 1049/2001 z dne 30. maja 2001 o dostopu javnosti do dokumentov Evropskega parlamenta, Sveta in Komisije (UL, posebna izdaja v slovenščini, poglavje 1 zvezek 3, str. 331).